CELEX: 52000PC0134
Language: el
Date: 2000-03-13
Title: Πρόταση απόφασης του Συμβουλίου για τη σύσταση επιτροπής για την κοινωνική προστασία

Avis juridique important

|

52000PC0134

Πρόταση απόφασης του Συμβουλίου για τη σύσταση επιτροπής για την κοινωνική προστασία  /* COM/2000/0134 τελικό - CNS 2000/0055 */  

Επίσημη Εφημερίδα αριθ. C 274 E της 26/09/2000 σ. 0012 - 0012

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη σύσταση επιτροπής για την κοινωνική προστασία(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. ΕισαγωγήΗ νέα πρωτοβουλία της Επιτροπής για την ενίσχυση της συνεργασίας σε ευρωπαϊκό επίπεδοΜε βάση τις δύο προηγούμενες ανακοινώσεις ("Το μέλλον της κοινωνικής προστασίας: πλαίσιο συζήτησης σε ευρωπαϊκό επίπεδο" [1] του 1995 και "Εκσυγχρονισμός και βελτίωση της κοινωνικής προστασίας στην Ευρωπαϊκή Ένωση" [2] του 1997) η Ευρωπαϊκή Επιτροπή υπέβαλε τον Ιούλιο του 1999 ορισμένες προτάσεις σχετικά με την ενίσχυση της συνεργασίας στον τομέα της κοινωνικής προστασίας σε ευρωπαϊκό επίπεδο.[1] Ανακοίνωση της Επιτροπής: το μέλλον της κοινωνικής προστασίας: Πλαίσιο συζήτησης σε ευρωπαϊκό επίπεδο (COM(95) 466 τελικό).[2] Ανακοίνωση της Επιτροπής: εκσυγχρονισμός και βελτίωση της κοινωνικής προστασίας στην Ευρωπαϊκή Ένωση (COM(97) 102).Στη νέα της ανακοίνωση σχετικά με τη "Συντονισμένη στρατηγική για τον εκσυγχρονισμό της κοινωνικής προστασίας" [3] η Ευρωπαϊκή Επιτροπή πρότεινε να υιοθετήσει το Συμβούλιο ένα πλαίσιο για στενότερη συνεργασία στον τομέα της κοινωνικής ασφάλισης, με βάση την ανταλλαγή εμπειριών, την αμοιβαία συμφωνία και την αξιολόγηση των συνεχών πολιτικών εξελίξεων με στόχο τον εντοπισμό βέλτιστων πρακτικών.[3] Ανακοίνωση της Επιτροπής: συντονισμένη στρατηγική για τον εκσυγχρονισμό της κοινωνικής προστασίας. (COM(1999) 347 τελικό).Η Ευρωπαϊκή Επιτροπή καθόρισε τρία θεμελιώδη στοιχεία για την ανάπτυξη της συνεργασίας αυτής:- μία ομάδα υπαλλήλων υψηλού επιπέδου: τα κράτη μέλη καλούνται να διορίσουν ανώτερους υπαλλήλους υψηλού επιπέδου για να χρησιμεύσουν ως σημεία επαφής για τη νέα συνεργασία·- τη συστηματική χρήση της "Έκθεσης για την κοινωνική προστασία στην Ευρώπη": Η Ευρωπαϊκή Επιτροπή, στην προσπάθειά της να συνδράμει τα κράτη μέλη στη διαδικασία αυτή της συνεργασίας και για την παρακολούθηση των πολιτικών εξελίξεων, ανακοίνωσε την πρόθεση της να τροποποιήσει την έκθεσή της για την κοινωνική προστασία στην Ευρώπη και στο εξής να τη δημοσιεύει και να την υποβάλλει στο Συμβούλιο ετησίως (βλέπε σημείο 2)·- εμπλοκή όλων των ενδιαφερομένων συντελεστών: η Ευρωπαϊκή Επιτροπή πρότεινε να κληθούν άλλα κοινοτικά θεσμικά όργανα, ιδίως το Ευρωπαϊκό Κοινοβούλιο, η Οικονομική και Κοινωνική Επιτροπή και η Επιτροπή των Περιφερειών να συνεργαστούν στη διαδικασία αυτή καθώς και να κληθούν οι κοινωνικοί εταίροι, οι ΜΚΟ και οι φορείς κοινωνικής ασφάλισης να συμβάλουν στη διαδικασία αυτή.Τα συμπεράσματα του ΣυμβουλίουΣτο Συμβούλιο Κοινωνικών Υποθέσεων στο Λουξεμβούργο στις 22 Οκτωβρίου 1999 συζητήθηκαν αναλυτικά οι προτάσεις της ανακοίνωσης και, στο πλαίσιο αυτής της συζήτησης, το Συμβούλιο Κοινωνικών Υποθέσεων στις Βρυξέλλες συμφώνησε στις 29 Nοεμβρίου να τις υιοθετήσει [4].[4] Συμπεράσματα του Συμβουλίου σχετικά με την ανακοίνωση της Επιτροπής: συντονισμένη στρατηγική για τον εκσυγχρονισμό και τη βελτίωση της κοινωνικής προστασίας της 17ης Δεκεμβρίου 1999 (ΕΕ 2000/C 8/7).Στα συμπεράσματά του το Συμβούλιο- υπογράμμισε "την ανάγκη συνεργασίας για τον εκσυγχρονισμό της κοινωνικής προστασίας, βασισμένης σε ένα διαρθρωμένο και μόνιμο διάλογο, στην παρακολούθηση και ανταλλαγή πληροφοριών, πείρας και ορθής πρακτικής μεταξύ των κρατών μελών" [5];[5] Σημείο (3) των συμπερασμάτων του Συμβουλίου της 17ης Δεκεμβρίου 1999.- αναγνώρισε "την ανάγκη να συζητηθεί το μέλλον της κοινωνικής προστασίας σε ευρωπαϊκό επίπεδο"; [6][6] Σημείο (3) των συμπερασμάτων του Συμβουλίου της 17ης Δεκεμβρίου 1999.- υποστήριξε "την εισήγηση της Επιτροπής να συσταθεί μηχανισμός ενισχυμένης συνεργασίας που θα αναπτυχθεί από τις εργασίες μιας ομάδας υπαλλήλων υψηλού επιπέδου για την εφαρμογή της δράσης αυτής" [7] και[7] Σημείο (11) των συμπερασμάτων του Συμβουλίου της 17ης Δεκεμβρίου 1999.- υπογράμμισε "την ανάγκη να δημιουργηθεί η ομάδα αυτή το ταχύτερο δυνατόν". [8][8] Σημείο (12) των συμπερασμάτων του Συμβουλίου της 17ης Δεκεμβρίου 1999.Η παρούσα πρόταση απόφασης του Συμβουλίου αποτελεί τη συνέχεια αυτών των συμπερασμάτων του Συμβουλίου για να δημιουργηθεί, το ταχύτερο δυνατόν, αυτή η ομάδα υπαλλήλων υψηλού επιπέδου.Προτείνεται να ονομαστεί αυτή η ομάδα "ευρωπαϊκή επιτροπή για την κοινωνική προστασία" (EΕΚΠ). Με την ονομασία αυτή τονίζεται η αναλογία που υπάρχει μεταξύ της εργασίας αυτής της ομάδας και της συνεργασίας sui generis που υπήρχε ήδη στον τομέα της απασχόλησης μεταξύ των κρατών μελών και της Ευρωπαϊκής Επιτροπής, πριν την έναρξη ισχύος της Συνθήκης του Άμστερνταμ.2. Η ΕΕΚΠ και η εκπόνηση της ετήσιας έκθεσης για την κοινωνική προστασίαΕκτός από τη δημιουργία της ΕΕΚΠ, ένα άλλο σημαντικό εργαλείο του νέου μηχανισμού ενισχυμένης συνεργασίας είναι η νέα "ετήσια έκθεση για την κοινωνική προστασία". Τα συμπεράσματα του Συμβουλίου αποτελούν άμεσο συνδετικό κρίκο μεταξύ της έκθεσης και των καθηκόντων της ευρωπαϊκής επιτροπής για την κοινωνική προστασία αναθέτοντάς της το καθήκον εκπόνησης μιας έκθεσης για το Συμβούλιο. [9][9] Βλέπε σημείο (11) των συμπερασμάτων του Συμβουλίου της 17ης Δεκεμβρίου 1999.Η νέα "ετήσια έκθεση για την κοινωνική προστασία" βασίζεται στην υφιστάμενη συνεργασία μεταξύ της Επιτροπής και των κρατών μελών για τη σύνταξη της "έκθεσης για την κοινωνική προστασία στην Ευρώπη", η οποία δημοσιεύτηκε το 1993, 1995 και 1997, και στην πείρα που αποκτήθηκε από αυτή τη συνεργασία. Αυτή η νέα έκθεση θα δημοσιεύεται ετησίως (αντί ανά δύο έτη όπως συνηθιζόταν με την "έκθεση για την κοινωνική προστασία στην Ευρώπη") και θα λαμβάνει συστηματικά υπόψη τους τέσσερις ευρείς πολιτικούς στόχους που καθορίστηκαν στην ανακοίνωση της Ευρωπαϊκής Επιτροπής και επικυρώθηκαν στα συμπεράσματα του Συμβουλίου [10].[10] Βλέπε σημείο (6) των συμπερασμάτων του Συμβουλίου της 17ης Δεκεμβρίου 1999.Στο άρθρο 1, παράγραφος 2, τρίτο εδάφιο του σχεδίου απόφασης του Συμβουλίου για τη σύσταση της επιτροπής για την κοινωνική προστασία διευκρινίζεται ο χαρακτήρας της νέας έκθεσης ως κεντρικό εργαλείο του νέου μηχανισμού ενισχυμένης συνεργασίας και ο ρόλος της ευρωπαϊκής επιτροπής για την κοινωνική προστασία στην εκπόνηση της έκθεσης.Στα συμπεράσματά του το Συμβούλιο εξέφρασε το αίτημα ότι "θα πρέπει να αρχίσουν αμέσως οι εργασίες και να ετοιμασθεί μια έκθεση προόδου στο πλαίσιο του Ευρωπαϊκού Συμβουλίου τον Ιούνιο του 2000" [11]. Για να τηρήσει την προθεσμία αυτή, η Ευρωπαϊκή Επιτροπή συνεργάζεται, για ενδιάμεση περίοδο, με τους αντιπροσώπους που θα διοριστούν από τα κράτη μέλη, όπως ζητήθηκε από το Συμβούλιο. Οι πρώτες δύο συνεδριάσεις αυτής της ενδιάμεσης ομάδας πραγματοποιήθηκαν στις 26 Ιανουαρίου και στις 23 Φεβρουαρίου 2000.[11] Σημείο (12) των συμπερασμάτων του Συμβουλίου της 17ης Δεκεμβρίου 1999.3. Συνεργασία με άλλες επιτροπέςTο Συμβούλιο τόνισε στο σημείο (4) των συμπερασμάτων του ότι "η νέα συνεργασία για τη βελτίωση και τον εκσυγχρονισμό της κοινωνικής προστασίας πρέπει να αποτελεί μια συνεκτική δράση, παράλληλη και αλληλένδετη με την ευρωπαϊκή στρατηγική για την απασχόληση καθώς και με τον μακροοικονομικό διάλογο."Συνεπώς, το άρθρο 1, σημείο 3 της πρότασης για απόφαση του Συμβουλίου παρέχει τη δυνατότητα εξασφάλισης αυτής της στενής συνεργασίας, που ζήτησε το Συμβούλιο, με άλλα σχετικά όργανα και επιτροπές.2000/0055 (CNS)Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη σύσταση επιτροπής για την κοινωνική προστασίαTΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,´Εχοντας υπόψη:τη Συνθήκη για την ίδρυση της Ευρωπαϊκής Κοινότητας,την πρόταση της Επιτροπής,τη γνώμη του Ευρωπαϊκού Κοινοβουλίου,τη γνώμη της Οικονομικής και Κοινωνικής Επιτροπής,τη γνώμη της Επιτροπής Περιφερειών,Εκτιμώντας ότι:(1) Η Ευρωπαϊκή Επιτροπή στην ανακοίνωση της "Συντονισμένη στρατηγική για τον εκσυγχρονισμό της κοινωνικής προστασίας" της 14ης Ιουλίου 1999 (COM(1999) 347 τελικό), υπέβαλε εισηγήσεις για την βελτίωση της συνεργασίας στο πεδίο της κοινωνικής προστασίας μεταξύ άλλων με τη σύσταση μιας ομάδας υπαλλήλων υψηλού επιπέδου·(2) Το Ευρωπαϊκό Κοινοβούλιο επικρότησε την ανακοίνωση της Ευρωπαϊκής Επιτροπής και τη δημιουργία μιας τέτοιας ομάδας στο ψήφισμά του σχετικά με την ανακοίνωση της Επιτροπής για μια συντονισμένη στρατηγική για τον εκσυγχρονισμό της κοινωνικής προστασίας (Α5-0033/2000)·(3) Το Συμβούλιο στα συμπεράσματά του της 17ης Δεκεμβρίου 1999 σχετικά με την ενίσχυση της συνεργασίας για τον εκσυγχρονισμό και τη βελτίωση της κοινωνικής προστασίας (ΕΕ 2000/C 8/7) υπογράμμισε την ανάγκη συνεργασίας στον εκσυγχρονισμό της κοινωνικής προστασίας, βασισμένης σε ένα διαρθρωμένο και μόνιμο διάλογο, στην παρακολούθηση και ανταλλαγή πληροφοριών, πείρας και ορθής πρακτικής μεταξύ των κρατών μελών·(4) Το Συμβούλιο στα ίδια συμπεράσματα,- υποστήριξε την εισήγηση της Ευρωπαϊκής Επιτροπής να συσταθεί μηχανισμός ενισχυμένης συνεργασίας που θα αναπτυχθεί από τις εργασίες μιας ομάδας υπαλλήλων υψηλού επιπέδου για την εφαρμογή της δράσης αυτής·- υπογράμμισε ότι η συνεργασία αυτού του είδους πρέπει να καλύπτει όλες τις μορφές κοινωνικής προστασίας και να βοηθά τα κράτη μέλη, όπου χρειάζεται, να βελτιώσουν και να ενισχύσουν τα συστήματά τους κοινωνικής προστασίας, συμπεριλαμβανόμενης και της χρηματοδότησής τους, σύμφωνα με τις εθνικές τους προτεραιότητες·- θεώρησε ιδιαίτερα σημαντικό ότι αυτή η νέα συνεργασία με στόχο τη βελτίωση και τον εκσυγχρονισμό της κοινωνικής προστασίας πρέπει να αποτελεί μια συνεκτική δράση, παράλληλη και αλληλένδετη με την ευρωπαϊκή στρατηγική απασχόλησης καθώς και με τον μακροοικονομικό διάλογο·- υπογράμμισε το ρόλο των κοινωνικών εταίρων στον εκσυγχρονισμό της διαδικασίας κοινωνικής προστασίας·ΑΠΟΦΑΣΙΖΕΙ:Άρθρο 11. Συγκροτείται γνωμοδοτική επιτροπή για την κοινωνική προστασία (αποκαλούμενη στο εξής "η επιτροπή") με προορισμό να προωθεί τη συνεργασία σε κοινοτικό επίπεδο στον τομέα των πολιτικών κοινωνικής προστασίας.2. Tα καθήκοντα της επιτροπής θα είναι , μεταξύ άλλων,- να παρακολουθεί τις πολιτικές κοινωνικής προστασίας στα κράτη μέλη και στην Κοινότητα·- να διευκολύνει την ανταλλαγή πληροφοριών, πείρας και ορθής πρακτικής μεταξύ των κρατών μελών και με την Ευρωπαϊκή Επιτροπή·- να εκπονεί ετήσια έκθεση για την κοινωνική προστασία προς το Συμβούλιο που να εκθέτει τις πολιτικές εξελίξεις από την άποψη επίτευξης των στόχων που καθορίστηκαν από το Συμβούλιο.Η επιτροπή μπορεί, αν το ζητήσει το Συμβούλιο ή η Ευρωπαϊκή Επιτροπή, να εκπονεί άλλες εκθέσεις ή γνώμες ή να αναλαμβάνει άλλες εργασίες στο πεδίο της αρμοδιότητάς της.3. Η επιτροπή συνεργάζεται δεόντως με άλλα αρμόδια όργανα και επιτροπές, που ασχολούνται με θέματα της κοινωνικής και οικονομικής πολιτικής.4. Για την εκπλήρωση της εντολής της, η επιτροπή δημιουργεί προσήκουσες σχέσεις με τους κοινωνικούς εταίρους.Άρθρο 2Η επιτροπή αποτελείται από δύο αντιπροσώπους, οι οποίοι διορίζονται από κάθε κράτος μέλος και δύο αντιπροσώπους της Ευρωπαϊκής Επιτροπής. Δύο αναπληρωτές μπορούν να επικουρούν τους εν λόγω αντιπρόσωπους.Άρθρο 31. Η επιτροπή εκλέγει τον πρόεδρό της μεταξύ των αντιπροσώπων των κρατών μελών για μη ανανεώσιμη θητεία διάρκειας δύο ετών.2. Η γραμματεία της επιτροπής εξασφαλίζεται από την Ευρωπαϊκή Επιτροπή.3. Η επιτροπή καταρτίζει τον εσωτερικό της κανονισμό.4. Την επιτροπή συγκαλεί ο πρόεδρός της, με δική του πρωτοβουλία ή μετά από αίτηση των μισών τουλάχιστον μελών της επιτροπής.Βρυξέλλες, Για το Συμβούλιο Ο ΠρόεδροςΔΗΜΟΣΙΟΝΟΜΙΚΟ ΔΕΛΤΙΟ1. ΟΝΟΜΑΣΙΑ ΤΟΥ ΜΕΤΡΟΥΣύσταση επιτροπής για την κοινωνική προστασία.2. ΤΙΤΛΟΙ ΤΟΥ ΠΡΟΫΠΟΛΟΓΙΣΜΟΥA 7031 Υποχρεωτικές επιτροπές.A 7010 Έξοδα αποστολής, ταξιδιού και παρεπόμενα έξοδα.3. ΝΟΜΙΚΗ ΒΑΣΗΤίτλος ΧΙ της Συνθήκης ΕΚ. Η απόφαση του Συμβουλίου αναμένεται εντός του έτους 2000.4. ΠΕΡΙΓΡΑΦΗ ΤΟΥ ΜΕΤΡΟΥ4.1 Γενικός στόχοςΣτα συμπεράσματά του της 17ης Δεκεμβρίου 1999 (2000/C 8/7) σχετικά με την ενίσχυση της συνεργασίας για τον εκσυγχρονισμό και τη βελτίωση της κοινωνικής προστασίας, το Συμβούλιο υποστήριξε την εισήγηση της Επιτροπής να συσταθεί μηχανισμός ενισχυμένης συνεργασίας που θα αναπτυχθεί από τις εργασίες μιας ομάδας υπαλλήλων υψηλού επιπέδου. Η ομάδα αυτή εξετάζει τα θέματα που θίγονται στην ανακοίνωση της Επιτροπής "Συντονισμένη στρατηγική για τον εκσυγχρονισμό της κοινωνικής προστασίας" (COM(1999) 347 τελικό) και στα συμπεράσματα του Συμβουλίου, και ειδικότερα, εκπονεί ετήσια έκθεση για την κοινωνική προστασία για να υποβληθεί στο Συμβούλιο. Το Συμβούλιο υπογράμμισε επίσης "την ανάγκη να δημιουργηθεί η ομάδα αυτή το ταχύτερο δυνατόν."4.2 Διάρκεια και ρυθμίσεις για την τυχόν παράταση της διάρκειαςΑπεριόριστη.5. ΤΑΞΙΝΟΜΗΣΗ ΤΩΝ ΔΑΠΑΝΩΝ ΚΑΙ ΕΣΟΔΩΝ5.1 Υποχρεωτικές/Μη υποχρεωτικές δαπάνεςΜη υποχρεωτικές δαπάνες.5.2 Διαχωριζόμενες/Μη διαχωριζόμενες πιστώσειςΜη διαχωριζόμενες πιστώσεις.5.3 Φύση των εσόδωνΦύση των εσόδων: ουδέν.6. ΦΥΣΗ ΤΩΝ ΕΞΟΔΩΝ /ΕΣΟΔΩΝ100% για το αναγκαίο προσωπικό και τα έξοδα συνεδριάσεων.7. ΧΡΗΜΑΤΟΟΙΚΟΝΟΜΙΚΟΣ ΑΝΤΙΚΤΥΠΟΣΔεν έχει αντίκτυπο στις λειτουργικές δαπάνες· για τις διοικητικές δαπάνες βλέπε σημείο 10.8. ΜΕΤΡΑ ΠΡΟΛΗΨΗΣ ΤΗΣ ΑΠΑΤΗΣΟι δαπάνες πραγματοποιούνται σύμφωνα με τις κανονικές διοικητικές διατάξεις που διέπουν την πληρωμή των δαπανών των εμπειρογνωμόνων που καλούνται στις συνεδριάσεις.9. ΣΤΟΙΧΕΙΑ ΑΝΑΛΥΣΗΣ ΤΗΣ ΣΧΕΣΗΣ ΚΟΣΤΟΥΣ-ΑΠΟΤΕΛΕΣΜΑΤΙΚΟΤΗΤΑΣ9.1 Ειδικοί και ποσοτικοί στόχοι· ομάδες πληθυσμού στις οποίες απευθύνεται το μέτροΗ σύσταση επιτροπής για την κοινωνική προστασία με προορισμό να επικουρεί το Συμβούλιο στην εκτέλεση των αρμοδιοτήτων του στο πεδίο της κοινωνικής προστασίας, με πλήρη συμμόρφωση στις συνθήκες και με τον δέοντα σεβασμό απέναντι στις αρμοδιότητες των θεσμικών οργάνων και οργανισμών της Κοινότητας.Η επιτροπή είναι ειδικότερα αρμόδια για να:- παρακολουθεί τις πολιτικές κοινωνικής προστασίας στα κράτη μέλη·- διευκολύνει την ανταλλαγή πληροφοριών, πείρας και ορθής πρακτικής μεταξύ των κρατών μελών και με την Ευρωπαϊκή Επιτροπή·- εκπονεί ετήσια έκθεση για την κοινωνική προστασία που πρέπει να υποβληθεί στο Συμβούλιο και εκθέτει τις πολιτικές εξελίξεις από την άποψη επίτευξης των στόχων που καθορίστηκαν από το ΣυμβούλιοΗ επιτροπή συνεργάζεται δεόντως με άλλα σχετικά όργανα και επιτροπές που ασχολούνται με θέματα της κοινωνικής και οικονομικής πολιτικής.9.2 Αιτιολόγηση του μέτρουΓια να εξασφαλιστεί η συνεχής επιτυχία της συνεργασίας στο πεδίο της κοινωνικής προστασίας, ιδίως η σύγκλιση των στόχων και πολιτικών κοινωνικής προστασίας όπως συμφωνήθηκε από το Συμβούλιο (92/442 EΟΚ) και η συνέχεια της ανακοίνωσης της Ευρωπαϊκής Επιτροπής "Το μέλλον της κοινωνικής προστασίας: πλαίσιο συζήτησης σε ευρωπαϊκό επίπεδο" (COM(95) 466 τελικό), το Συμβούλιο υποστήριξε την εισήγηση "να συσταθεί μηχανισμός ενισχυμένης συνεργασίας που θα αναπτυχθεί από τις εργασίες μιας ομάδας υπαλλήλων υψηλού επιπέδου για την εφαρμογή της δράσης αυτής" και υπογράμμισε "την ανάγκη να δημιουργηθεί η ομάδα αυτή το ταχύτερο δυνατόν (Συμπεράσματα του Συμβουλίου της 17ης Δεκεμβρίου 1999 σχετικά με την ενίσχυση της συνεργασίας για τον εκσυγχρονισμό και τη βελτίωση της κοινωνικής προστασίας, (2000/C 8/7)).9.3 Παρακολούθηση και αξιολόγηση του μέτρουΗ επιτροπή είναι αρμόδια για την εκπόνηση γνωμών και εκθέσεων για το Συμβούλιο Κοινωνικών Υποθέσεων και το Ευρωπαϊκό Συμβούλιο.9.4 Συνοχή με τον χρηματοοικονομικό προγραμματισμόΤα χρηματοδοτούμενα μέτρα συμπεριλαμβάνονται στο χρηματοοικονομικό προγραμματισμό της ΓΔ EMPL.10. ΔΙΟΙΚΗΤΙΚΕΣ ΔΑΠΑΝΕΣ (ΤΜΗΜΑ III, ΜΕΡΟΣ A ΤΟΥ ΠΡΟΫΠΟΛΟΓΙΣΜΟΥ)10.1 Επίδραση στον αριθμό θέσεων&gt;ΘΕΣΗ ΠIΝΑΚΑ&gt;Στάδιο στο οποίο πρέπει να διατεθούν πρόσθετες θέσεις: μόλις εγκριθεί η απόφαση του Συμβουλίου, κατά πάσα πιθανότητα κατά το δεύτερο εξάμηνο του 2000.10.2 Συνολικός χρηματοοικονομικός αντίκτυποςEUR&gt;ΘΕΣΗ ΠIΝΑΚΑ&gt;Tα αναφερόμενα ποσά πρέπει να εκφράζουν το συνολικό κόστος των πρόσθετων θέσεων για την πλήρη διάρκεια του μέτρου, εάν η διάρκειά του είναι προκαθορισμένη ή για 12 μήνες εάν είναι απεριόριστη.10.3 Άλλες επιπλέον διοικητικές και λειτουργικές δαπάνεςΤα έξοδα ταξιδιού για τους εμπειρογνώμονες των κρατών μελών θα πληρώνονται σύμφωνα με τους ισχύοντες κανόνες. Οι συνεδριάσεις της επιτροπής θα διοργανώνονται από την Ευρωπαϊκή Επιτροπή σε αίθουσες συνεδριάσεων της Ευρωπαϊκής Επιτροπής. Η διερμηνεία θα εξασφαλίζεται από την Ευρωπαϊκή Επιτροπή. Υπολογίζεται ότι η επιτροπή θα συνεδριάζει 8 φορές ανά έτος.Υπολογίζεται ότι αυτές οι 8 συνεδριάσεις (30 συμμετέχοντες) θα κοστίζουν περίπου 180 000 EUR ανά έτος στο πλαίσιο του τίτλου του προϋπολογισμού A 7031.EUR&gt;ΘΕΣΗ ΠIΝΑΚΑ&gt;Tα αναφερόμενα ποσά πρέπει να αντιστοιχούν στις συνολικές δαπάνες του μέτρου, εάν η διάρκειά του είναι καθορισμένη ή στις δαπάνες για 12 μήνες, αν η διάρκειά του είναι απεριόριστη.Όλες οι δαπάνες που καταχωρούνται στον τίτλο Α7 θα καλύπτονται από την ετήσια χορήγηση για τις διοικητικές δαπάνες.